Дејан Бодирога (Зрењанин, 2. март 1973) бивши је српски кошаркаш. Многи љубитељи кошарке га сматрају најбољим играчем који никада није играо у -{NBA}- лиги. Са репрезентацијом СР Југославије Бодирога је освојио сребро на Олимпијским играма 1996., два Светска првенства и 3 Европска првенства. Уз Дејана Томашевића представља најтрофејнијег кошаркаша у репрезентацији након распада СФРЈ. Проглашан је најкориснијим играчем светског првенства у кошарци 1998. године. Два пута је био добитник златне значке Спорта, награде за најбољег спортисту у СР Југославији. Дејан Бодирога, због лидерства, кошаркашке интелигенције и способности важио је за играча који игра на свим позицијама.